CELEX: 32009R0329
Language: hr
Date: 2009-04-22 00:00:00
Title: Uredba Komisije (EZ) br. 329/2009 od 22. travnja 2009. o izmjeni Uredbe Vijeća (EZ) br. 1165/98 o kratkoročnim statistikama u pogledu ažuriranja popisa varijabli, učestalosti izrade statistika i razina raščlanjenosti i agregacije koje se primjenjuju na varijable  Tekst značajan za EGP

13/Sv. 055
            
            
               HR
            
            
               Službeni list Europske unije
            
            
               184
            
         32009R0329
   
               L 103/3
            
            
               SLUŽBENI LIST EUROPSKE UNIJE
            
            
               22.04.2009.
            
         
      UREDBA KOMISIJE (EZ) br. 329/2009
   od 22. travnja 2009.
   o izmjeni Uredbe Vijeća (EZ) br. 1165/98 o kratkoročnim statistikama u pogledu ažuriranja popisa varijabli, učestalosti izrade statistika i razina raščlanjenosti i agregacije koje se primjenjuju na varijable
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 1165/98 od 19. svibnja 1998. o kratkoročnim statistikama (1), a posebno njezin članak 17. točke (b), (d) i (e),
   budući da:
   
               (1)
            
            
               Uredbom (EZ) br. 1165/98 uspostavljen je zajednički okvir za proizvodnju kratkoročnih statistika Zajednice o poslovnom ciklusu. Područje primjene ovih statistika izmijenjeno je Uredbom (EZ) br. 1893/2006 Europskog parlamenta i Vijeća od 10. prosinca 2006. o utvrđivanju statističke klasifikacije ekonomskih djelatnosti NACE Revision 2 (2).
            
         
               (2)
            
            
               Uredbom Komisije (EZ) br. 1503/2006 od 28. rujna 2006. o provedbi i izmjeni Uredbe Vijeća (EZ) br. 1165/98 o kratkoročnim statistikama u pogledu definicija varijabli, popisa varijabli i učestalosti izrade podataka (3) dane su definicije varijabli.
            
         
               (3)
            
            
               Uredbom (EZ) br. 1158/2005 Europskog parlamenta i Vijeća od 6. srpnja 2005. o izmjeni Uredba Vijeća (EZ) br. 1165/98 (4) uvedene su studije izvedivosti koje se odnose na radne sate i bruto plaće i nadnice za trgovinu na malo i ostale usluge.
            
         
               (4)
            
            
               Za potrebe monetarne politike Zajednice, trebalo bi dalje razvijati kratkoročne poslovne statistike, posebno u vezi s uslugama. Stoga je Uredbu (EZ) br. 1165/98 potrebno ažurirati u područjima od posebne važnosti za proučavanje poslovnog ciklusa.
            
         
               (5)
            
            
               Uredbu (EZ) br. 1165/98 bi trebalo stoga na odgovarajući način izmijeniti.
            
         
               (6)
            
            
               Mjere predviđene ovom Uredbom u skladu su s mišljenjem Odbora za statistički program uspostavljenog Odlukom Vijeća 89/382/EEZ, Euratom (5),
            
         DONIJELA JE OVU UREDBU:
   Jedini članak
   Prilozi C i D Uredbi (EZ) br. 1165/98 od 19. svibnja 1998. mijenjaju se kako je navedeno u Prilogu ovoj Uredbi.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 22. travnja 2009.
      
         
            Za Komisiju
         
         Joaquín ALMUNIA
         
         
            Član Komisije
         
      
   
   
      (1)  SL L 162, 5.6.1998., str. 1.
   
      (2)  SL L 393, 30.12.2006., str. 1.
   
      (3)  SL L 281, 12.10.2006., str. 15.
   
      (4)  SL L 191, 22.7.2005., str. 1.
   
      (5)  SL L 181, 28.6.1989., str. 47.
   PRILOG
   
               1.
            
            
               Prilog C Uredbi (EZ) br. 1165/98 mijenja se kako slijedi:
               
                           (a)
                        
                        
                           U točki (c) (Popis varijabli) stavku 1., u tablicu se umeću sljedeće varijable:
                           
                                       „220
                                       230
                                    
                                    
                                       Radni sati
                                       Bruto plaće i nadnice”
                                    
                                 
                     
                           (b)
                        
                        
                           U točki (d) (Oblik), stavak 2. zamjenjuje se sljedećim:
                           
                                       „2.
                                    
                                    
                                       Varijabla prometa (br. 120), varijabla obujma prodaje (br. 123) i varijabla radni sati (br. 220) dostavljaju se u obliku prilagođenom za broj radnih dana. Varijablu radni sati (br. 220) u obliku prilagođenom za broj radnih dana potrebno je dostavljati najkasnije od 31. ožujka 2015. Ako na druge varijable utječe broj radnih dana, države članice mogu također dostaviti te varijable u obliku prilagođenom za broj radnih dana. Popis varijabli koje treba dostavljati u obliku prilagođenom za broj radnih dana može se izmijeniti u skladu s postupkom utvrđenim u članku 18.”
                                    
                                 
                     
                           (c)
                        
                        
                           U točki (e) (Referentno razdoblje), u tablicu se umeću sljedeće varijable:
                           
                                       „220
                                       230
                                    
                                    
                                       tromjesečno
                                       tromjesečno”
                                    
                                 
                     
                           (d)
                        
                        
                           U točki (f) (Razina raščlanjenosti), stavak 1. zamjenjuje se sljedećim:
                           
                                       „1.
                                    
                                    
                                       Varijabla prometa (br. 120) i varijabla deflatora prodaje/obujma prodaje (br. 330/123) dostavljaju se u skladu s razinom detalja koja je utvrđena u člancima 2. i 3. Varijabla broja zaposlenih osoba (br. 210) dostavlja se u skladu s razinom detalja koja je utvrđena u članku 4. Varijabla radni sati (br. 220) i varijabla bruto plaće i nadnice (br. 230) dostavljaju se u skladu s odjeljkom 47. NACE-a Rev. 2.”
                                    
                                 
                     
                           (e)
                        
                        
                           U točki (g) (Rokovi za dostavu podataka), stavak 3. zamjenjuje se sljedećim:
                           
                                       „3.
                                    
                                    
                                       Varijabla broja zaposlenih osoba (br. 210) dostavlja se u roku od dva mjeseca po isteku referentnog razdoblja. Rok se može produžiti do najviše 15 dana za one države članice čiji promet u odjeljku 47. NACE-a Rev. 2 u danoj baznoj godini iznosi manje od 3 % ukupne vrijednosti Europske zajednice. Varijabla radni sati (br. 220) i varijabla bruto plaće i nadnice (br. 230) dostavljaju se u roku od tri mjeseca po isteku referentnog razdoblja.”
                                    
                                 
                     
                           (f)
                        
                        
                           U točki (i) (Prva referentna godina) dodaje se sljedeći podstavak:
                           „Prvo referentno razdoblje za varijablu radni sati (br. 220) i varijablu bruto plaće i nadnice (br. 230) je najkasnije prvo tromjesečje 2010. s učinkom od uvođenja bazne godine 2010. u 2013.”
                        
                     
         
               2.
            
            
               Prilog D Uredbi (EZ) br. 1165/98 mijenja se kako slijedi:
               
                           (a)
                        
                        
                           U točki (c) (Popis varijabli) stavku 1., u tablicu se umeću sljedeće varijable:
                           
                                       „220
                                       230
                                    
                                    
                                       Radni sati
                                       Bruto plaće i nadnice”
                                    
                                 
                     
                           (b)
                        
                        
                           U točki (d) (Oblik) stavku 2., dodaje se sljedeći podstavak:
                           „Varijablu radni sati (br. 220) u obliku prilagođenom za broj radnih dana potrebno je dostavljati najkasnije od 31. ožujka 2015. nadalje.”
                        
                     
                           (c)
                        
                        
                           U točki (f) (Razina detalja) stavku 2., dodaje se sljedeći podstavak:
                           „Varijabla radni sati (br. 220) i varijabla bruto plaće i nadnice (br. 230) dostavljaju se u skladu sa sljedećim grupacijama iz NACE-a Rev. 2:
                           
                                       —
                                    
                                    
                                       odjeljci 45 i 46,
                                    
                                 
                                       —
                                    
                                    
                                       područja H, I i J,
                                    
                                 
                                       —
                                    
                                    
                                       zbroj (69, 70.2, 71, 73 i 74),
                                    
                                 
                                       —
                                    
                                    
                                       zbroj (78, 79, 80, 81.2 i 82).”
                                    
                                 
                     
                           (d)
                        
                        
                           U točki (g) (Rokovi za dostavu podataka), u tablicu se umeću sljedeće varijable:
                           
                                       „220
                                       230
                                    
                                    
                                       3 mjeseca
                                       3 mjeseca”
                                    
                                 
                     
                           (e)
                        
                        
                           U točki (i) (Prvo referentno razdoblje) dodaje se sljedeći podstavak:
                           „Prvo referentno razdoblje za varijablu radnih sati (br. 220) i varijablu bruto plaće i nadnice (br. 230) je najkasnije prvo tromjesečje 2010. s učinkom od uvođenja bazne godine 2010. u 2013.”